Mačka (Franco Balkan)
"Mačka" je pjesma Franco Balkana i prvi je studijski singl sa albuma Superstar. Muziku i tekst potpisuje Franco Balkan, dok aranžman pjesme potpisuju Damir Bečić, Almir Ajanović i Peđa Hart. Pjesma je snimljena krajem 2018. u studiju Tempo Digital, dok su miks i mastering radili Damir Bečić i Almir Ajanović. Pjesma je objavljena 3. aprila 2019, a izdavač je Tempo Digital. Pjesma kroz tekst govori o djevojci visokog profila koju želi cijeli grad. Ona je zgodna, seksi, udata za bogatog muža i voli da koketira sa svima kada izađe u grad. Iako je svi žele, ona je nedodirljiva. Nosi skupu odjeću i putuje po egzotičnim destinacijama.